钦定古今图书集成/明伦汇编/闺媛典/第154卷 > 郑雄女
## 钦定古今图书集成/明伦汇编/闺媛典/第154卷 > 郑雄女

按《全辽志》：“广宁卫指挥郑雄女，幼敏慧，勤女工。年及
笄，受辽阳孙棣聘。越再期，棣亡。女闻讣号哭，水浆不
入口，缟衣𫗴粥，杜门不出，至亲亦罕接见。与孙远隔
数百里，时以履组问棣父母安否。棣服既除，父母以
棣未奠雁，欲醮之。女闻辄不饮食。父母知其志不可
夺，不敢复言。年八十三，终于广宁。前一夕，有群鹤飞”
翔于屋上。次日女卒，遗言“归葬辽阳。”嘉靖己丑，广宁
卫上其事，诏赐旌表。